Jörömäinen on Suomen kansa. Se ei paljoakaan välitä henkevämmästä seurustelusta. Oli aika, jolloin jörömäisyyttä sellaisenaan siedettiin ja kunnioitettiin. Oltiin näkevinään, että siinä suomalainen gentlemanni. Nyttemmin tuo aika on ohi - tässä siis 1800-luvun lopun ohjeet onnistuneeseen vieraissa käymiseen.

Varsinainen kansan sivistyksemme on nuori, eipä siis kummastelemista jos syvät rivit eivät ole seurustelutapoihinsa painaa yleismaailmallista leimaa. Lyhyesti, maailma on muuttunut ja meidän on muututtava sen mukana. Siksi tässä muutama neuvo kohteliaisuussäännöistä niille, jotka tässä asiassa ovat jääneet vaille sivistävää kodin ohjausta.

1. Nuoremman tai paikkakunnalle viimeksi saapuneen oma asia on katsoa, kenelle osoittaa huomaavaisuuttaan.

2. Tuollaiseen vierailuun on sitten vastattava, mitä pikemmin, sitä kohteliaampaa. Kahden viikon kuluessa kuitenkin.

3. Ensi vierailulle mentäessa on otettava selkoa sopivasta vierailuajasta. Tavallinen aamupäivävierailu on klo 12-2 ja iltapäivävierailu klo 6.

Ote opaskirjasta Hieno käytös eli Seurusteluopas (1800-1900-l vaihde) Ote vanhasta oppaasta

4. Vierailulle mentäessä eteisen ovikelloa on soitettava tai naputettava ovelle, vaikka ovi ei olisikaan lukossa.

5. Jos vierailija otetaan vastaan, eteisessä jätetään käyntikortti palvelijalle. Jos vastassa on perheenjäsen, vierailijan on ilmoitettava nimensä, arvonsa ja ketä haluaa tavata.

6. Vierailevan on jäätävä ovensuuhun, josta tekee yleiskumarruksen kaikille huoneessa olijoille ja vasta sen jälkeen tervehdittävä isäntää ja emäntää kädestä.

7. Henkilön, jota vierailu koskee, on välittömästi noustava tervehtimään vierastaan.

8. Ensimmäinen sananvuoro kuuluu emännälle tai isännälle, joitten on lausuttava jokin tervetuliaissana vieraalle. Sen jälkeen sopii vieraankin ryhtyä keskusteluun.

Kun vieras poislähtöä varten noussut, emännän asia on kohteliaasti kehottaa jäämään, mutta se on vaan käsitettävä kohteliaisuudeksi.

9. Vierailua ei ole hyvä jatkaa kovin pitkälle ja siten väsyttää talonväkeä. Puolta tuntia pidempään ei vierailu saisi kestää. Kun vieras poislähtöä varten noussut, emännän asia on kohteliaasti kehottaa jäämään, mutta se on vaan käsitettävä kohteliaisuudeksi.

10. Isäntä saattaa vierasta eteiseen asti, arvokkaampia portille tai ajoneuvoille saakka.

Tämä esitys saattaa olla tietysti vaillinainen, mutta voi näistäkin esimerkeistä olla hyötyä aloitteleville kansalaisillemme.